آمریکا بیرلشمیش دؤولتلری پرزیدنتی دونالد ترامپین ایسراییل-فیلیسطین مسئله‌سینه "حل یولو تاپماق" مقصدیله حاضیرلادیغی ایر‌لی سوروله‌ن "یوزایلین آنلاشما‌سی" پلانینین نه واخت آچیقلاناجاغینا بو آی سونون‌دا قرار وئریله‌جک.
ایسراییلین کانال ۱۳ تلویزیونونون ایسراییللی و آمریکالی نماینده‌لره دایاندیردیغی خبرده، ترامپین سؤزوگئدن پلانین، ایسراییل‌ده ۱۷ سپتامبردا ائدیله‌جک سئچیملرین اؤنجه‌سینده می یوخسا سونراسیندا می آچیقلاناجاغینا بو آی سونون‌دا قرار وئرجگی ایفاده اولوندو.
کانالا آچیقلاما وئره‌ن آدی بیلدیریلمه‌یه‌ن آمریکالی بیر یئتکی‌لی، یوزایلین آنلاشماسی ایله باغلی سیاسی بیر ذیروه گئچیریلمه‌سی قونوسونداحاضردا هر هانسی بیر پلانین اولمادیغینی سؤیله‌دی.
یئتکی‌لی، ایسراییل‌ده اولان آمریکا پرزیدنتی دونالد ترامپین کوره‌کنی و باش دانیشمانی جرد کوشنرین باشباخان بنیامین نتانیاهونون آردین‌دان مصر پرزیدنتی عبدالفتاح السیسی و مراکش کرالی ۶.جی محمد ایله بیر آرایا گلدیک‌دن سونرا باشقانلیق ائتدیگی نماینده هیاتی آمریکایا قاییداجاغینی قید ائتدی.
یئتکی‌لی، بو مدت عرضین‌ده، آغ ائودکی مقاملار ایله ائدیله‌جک گؤروشمه‌ل ایله سؤزوگئدن پلانین نه زامان آچیقلاناجاغینین دقیق‌لیک قازاناجاغینی دیله گتیردی.
کوشنر، اردن، ایسراییل، مصر، سعودی عربیستان و مراکشی احاطه ائد‌ن بؤلگه سفری چرچیوه‌سین‌ده گئتدیگی ایسراییلده دونن نتانیاهو ایله گؤروشموشدو.
